wickkiey/tamil-wikipedia-chunked huggingface dataset:
# ஜகத் கோசைன்

## குடும்பம்

ஜோத் பாய் என்று மிகவும் பிரபலமாக அறியப்படும் ஜோத்பூர் இளவரசி ஜகத் கோசைன் ராஜபுத்திரர்களின் மேலும் மார்வாரின் (இன்றைய ஜோத்பூர்) ஆட்சியாளரான ராஜா உதய் சிங்கின் மகளுமாவார். உதய் சிங் பிரபலமாக *மோட்டா ராஜா* (கொழுத்த ராஜா) என்று அறியப்பட்டார். நர்வாரைச் சேர்ந்த ராஜா அஸ்காரனின் மகள் மன்ராங் தேவி இவரது தாயாராவார். அஸ்காரன் தனது மாமா பார்மலுக்கு ஆதரவாக வெளியேற்றப்படுவதற்கு முன்பு சிறுது காலம் அம்பர் ராஜாவாகவும் இருந்தார்.  
இவரது தந்தைவழி தாத்தா மால்டியோ ரத்தோர், அவரது ஆட்சியின் கீழ் மார்வார் ஒரு வலுவான ராஜபுத்திர இராச்சியமாக மாறியது. அது வெளிநாட்டு ஆட்சியை எதிர்த்தது மற்றும் வடக்கு மேலாதிக்கத்திற்காக படையெடுப்பாளர்களுக்கு சவால் விடுத்தது. 1555 இல் ஹுமாயூன் வட இந்தியாவின் கட்டுப்பாட்டை மீட்டெடுத்த பிறகு மால்டியோ ரத்தோர் சுர் பேரரசு அல்லது முகலாய சாம்ராஜ்யத்துடன் கூட்டணி வைக்க மறுத்துவிட்டார். இந்தக் கொள்கையை அவரது மகனும் வாரிசுமான சந்திரசென் ரத்தோர் தொடர்ந்தார் .  
1562இல் மால்டியோ ரத்தோரின் மரணத்திற்குப் பிறகு, அடுத்தடுத்து ஒரு கடுமையான போர் தொடங்கியது. சந்திரசென் தலைநகர் ஜோத்பூரில் முடிசூட்டினார். அதே ஆண்டில் பேரரசர் அக்பரின் இராணுவம் மெர்டாவையும் 1563இல் தலைநகர் ஜோத்பூரையும் ஆக்கிரமித்ததால் இவரது ஆட்சி குறுகிய காலம் மட்டுமே இருந்தது.  
1581 சனவரியில் ராவ் சந்திரசென் இறந்த பிறகு, மார்வார் நேரடி முகலாய நிர்வாகத்தின் கீழ் கொண்டுவரப்பட்டது. 1583 ஆகத்து மாதத்தில், அக்பர் மார்வார் சிம்மாசனத்தை உதய் சிங்குக்கு மீட்டெடுத்தார். அவர் தனது முன்னோர்களைப் போலல்லாமல், முகலாயர்களிடம் சமர்ப்பித்தார். பின்னர் முகலாயர் சேவையில் சேர்ந்தார்.
# ஜகத் கோசைன்

## ஜஹாங்கிருடன் திருமணம்

முகலாயர்களிடம் சமர்ப்பித்த பின்னர், உதய் சிங் தனது மகள் ஜகத் கோசைனை அக்பரின் மூத்த மகன் இளவரசர் சலீமுக்கு திருமணம் செய்து வைக்க முடிவு செய்தார். வரலாற்றாசிரியர் நார்மன் பி. ஜீக்லரின் கூற்றுப்படி, சில ராஜ்புத்திர பிரபுக்கள் தங்கள் மன்னர்கள் தங்கள் மகள்களை முகலாயப் பேரரசருடன் திருமணம் செய்து கொள்வதை விரும்பவில்லை. ஏனெனில் இது அவமானம் மற்றும் சீரழிவின் அறிகுறியாக அவர்கள் கருதினர். பிரபுக்களிடையே அதிருப்தி கல்யாண்ட ரத்தோர் தலைமையிலான கிளர்ச்சிக்கு வழிவகுத்தது. சிவானா கோட்டை முற்றுகை மற்றும் கல்யாண்ட ரத்தோரின் மரணம் ஆகியவற்றின் பின்னர் ராஜா உதய் சிங் இந்த கிளர்ச்சியை விரைவில் முடிவுக்கு கொண்டுவந்தார்.  
ஜகத் கோசைன் 16 வயது இளவரசர் சலீமை (பின்னர் 'ஜஹாங்கிர்' என்று அழைக்கப்பட்டார்) 1586 ஜூன் 26, அன்று திருமணம் செய்து கொண்டார். திருமணம் ஒரு அரசியல் திருமணமாக இருந்தபோதிலும், ஜகத் தனது அழகு மற்றும் கவர்ச்சியால் மட்டுமல்ல, தனது புத்திசாலித்தனம், தைரியம் மற்றும் தன்னிச்சையான பதிலுக்காகவும் அறியப்பட்டார் . 1590 ஆம் ஆண்டில், தனது முதல் குழந்தையான பேகம் சுல்தான் என்ற மகளை பெற்றெடுத்தார், அக்குழந்தை ஒரு வயதிலேயே இறந்தது. 1592 ஜனவரி 5, அன்று, சலீமின் மூன்றாவது மகனைப் பெற்றெடுத்தாள், அவனுக்கு தாத்தா பேரரசர் அக்பரால் 'குர்ரம்' ("மகிழ்ச்சி") என்று பெயரிடப்பட்டது. வருங்கால பேரரசர் ஷாஜகானாக மாறவிருந்த இளவரசன், அக்பரின் விருப்பமான பேரனானான். ஜஹாங்கிரின் வார்த்தைகளில் "என் தந்தை [அக்பர்] எல்லா [என்] குழந்தைகளையும் விட அதிக கவனத்துடன் இருந்தார். . . அவர் அவனை தனது சொந்த குழந்தையாக அங்கீகரித்தார். " ஷாஜகான் பிறந்த பிறகு, இவருக்கு தாஜ் பிபி என்ற தலைப்பு வழங்கப்பட்டது, அதாவது 'கிரீடம் மனைவி'.
# ஜகத் கோசைன்

## இறப்பு

ஜகத் கோசைன் 1619 ஏப்ரல் 19 அன்று ஆக்ராவில் காலமானார். ஜஹாங்கிர்இந்த மரணத்தை இவ்வாரு சுருக்கமாகக். "கடவுளின் கருணையை அடைந்துவிட்டார்" என்று கூறினார். இவரது மரணத்திற்குப் பிறகு, ஜஹாங்கிர் அதிகாரப்பூர்வ ஆவணங்கள் அனைத்திலும் இவரை பில்கிஸ் மக்கானி ("தூய உறைவிடம்") என்று அழைக்க உத்தரவிட்டார்.
# டிரைபியூட்டைல் வெள்ளீய ஐதரைடு

**டிரைபியூட்டைல் வெள்ளீய ஐதரைடு** *(Tributyltin hydride)* என்பது C<sub>4</sub>H<sub>9</sub>)<sub>3</sub>SnH என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். நிறமற்ற இந்நீர்மம் கரிமக் கரைப்பான்களில் கரைகிறது. கரிமத் தொகுப்பு வினைகளில் ஐதரசன் அணுக்களின் மூலமாக இந்நீர்மம் பயன்படுத்தப்படுகிறது.
# டிரைபியூட்டைல் வெள்ளீய ஐதரைடு

## தயாரிப்பும் பண்புகளும்

டிரைபியூட்டல்வெள்ளீய ஆக்சைடுடன் பாலிமெத்திலைதரோசிலாக்சேன் (Bu = CH<sub>3</sub>CH<sub>2</sub>CH<sub>2</sub>CH<sub>2</sub>) சேர்த்து ஒடுக்க வினைக்கு உட்படுத்தி டிரைபியூட்டைல் வெள்ளீய ஐதரைடு தயாரிக்கப்படுகிறது:
: 2"(MeSiH)" + (Bu<sub>3</sub>Sn)<sub>2</sub>O → "(Me<sub>2</sub>Si)<sub>2</sub>O" + 2 Bu<sub>3</sub>SnH
:(Bu<sub>3</sub>Sn)<sub>2</sub>O + 2/n (MeSi(H)O)<sub>n</sub> → 2 Bu<sub>3</sub>SnH + 1/n [(MeSiO)<sub>2</sub>O]<sub>n</sub>  
இந்த ஐதரைடு ஒரு காய்ச்சி வடிக்கக்கூடிய நீர்மமாகும். இலேசான காற்று உணரியான இது (Bu<sub>3</sub>Sn)<sub>2</sub>O சேர்மமாக சிதைவடைகிறது.  
1814&nbsp;செ.மீ<sup>−1</sup> for ν<sub>Sn-H</sub> இல் இதனுடைய அகச்சிவப்பு நிறமாலை ஒரு வலிமையான கற்றையை வெளிப்படுத்துகிறது.
# டிரைபியூட்டைல் வெள்ளீய ஐதரைடு

## பயன்பாடுகள்

ஒரு பயனுள்ள வினையாக்கியாக டிரைபியூட்டைல் வெள்ளீய ஐதரைடு கரிமத் தொகுப்பு வினைகளில் பயன்படுகிறது. அசோபிசு ஐசோபியூட்டைரோநைட்ரைலுடன் இணைத்து அல்லது ஒளியுடன் கதிர்வீச்சுக்கு உட்படுத்தினால் கரிம ஆலைடுகள் மற்றும் அவற்றுடன் தொடர்புடைய குழுக்களை இது ஐதரோகார்பனாக மாற்றுகிறது. Bu3Sn• தனியுருபு ஈடுபாட்டால் தனியுருபு சங்கிலி வழிமுறை வழியாக இச்செயல்முறை நிகழ்கிறது. தனியுருபு ஒரு நுண் ஐதரசனை மற்றொரு சமமான டிரைபியூட்டைல்வெள்ளீய ஐதரைடிலிருந்து பெற்று சங்கிலியைப் பரப்புகிறது. ஐதரசன் நன்கொடையாளராக டிரிபியூட்டில்வெள்ளீய ஐதரைடின் பயன்பாடு ஒப்பீட்டளவில் அதன் பலவீனமான பிணைப்பு வலிமைக்கு (78 கிலோகலோரி / மோல்) காரணமாக இருக்கலாம்.  
வெள்ளீய - ஐதரசன் பிணைப்புகளுக்கிடையில் நிறைவுறா அடிமூலக்கூறுகளை புகுத்தும் வினைகளுக்கு இவ்வினையாக்கி ஒரு நல்ல தேர்வு ஆகும்:.
:RC<sub>2</sub>R' + HSnBu<sub>3</sub> → RC(H)=C(SnBu<sub>3</sub>)R'
# தியோடர் ரிக்

**சர் தியோடர் ரிக்** *(Sir Theodore Rigg)* நியூசிலாந்து நாட்டைச் சேர்ந்த விவசாய வேதியியலாளர் மற்றும் அறிவியல் நிர்வாகி ஆவார்.
1988 ஆம் ஆண்டு இங்கிலாந்திலுள்ள யோர்க்சையர் மாகாணத்தின் செட்டில் என்ற சிறிய நகரத்தில் இவர் பிறந்தார். 1938 ஆம் ஆண்டிற்கான பிரித்தானியப் பேரரசு வழங்கிய புத்தாண்டு மரியாதை நியமனத்தின் போது இவருக்கு வீரத்தளபதி என்ற மரியாதை வழங்கப்பட்டது.  
இரண்டாவது மனைவி காளானியல் அறிஞர் கேத்லீன் கர்டிசு மற்றும் முதல் திருமணத்தில் பிறந்த இரண்டு மகள்களுடன் இவர் வாழ்க்கை நடத்தினார். 1972 ஆம் ஆண்டு அக்டோபர் மாதம் 22 அன்று நெல்சனில் ரிக் இறந்தார். ரிக்கின் உடல் மார்சுடன் பள்ளத்தாக்கு கல்லறையில் அடக்கம் செய்யப்பட்டது .
# சோழவந்தான் தொடருந்து நிலையம்

**சோழவந்தான் தொடருந்து நிலையம்** (*Sholavandan railway station*, நிலையக் குறியீடு:*SDN*) இந்தியாவின் தமிழ்நாட்டின், மதுரை மாவட்டத்திலுள்ள, சோழவந்தானில் உள்ள ஒரு தொடருந்து நிலையமாகும்.  
இது இந்திய இரயில்வேயின், தென்னக இரயில்வே மண்டலத்தின் கீழ் இயங்குகிறது.
# சோழவந்தான் தொடருந்து நிலையம்

## அமைவிடம்

மதுரைக்கு வடமேற்கே 16 மைல் தொலைவில் உள்ள வைகை ஆற்றின் இடது கரையில் சோழவந்தன் அமைந்துள்ளது. சோழவந்தன் தொடருந்து நிலையத்தில் அனைத்து பயணிகள் தொடருந்துகளும், மதுரை - பெங்களூர் விரைவுத் தொடருந்து, வைகை அதிவிரைவுத் தொடர்வண்டி, மற்றும் நெல்லை அதிவிரைவு வண்டியும் நின்று செல்கிறது.
# சோழவந்தான் தொடருந்து நிலையம்

## அருகிலுள்ள தொடருந்து நிலையங்கள்

- கூடல்நகர் தொடருந்து நிலையம், 17 கி.மீ (11 மைல்)
- மதுரை சந்திப்பு தொடருந்து நிலையம், 19 கி.மீ (12 மைல்)
- திண்டுக்கல் சந்திப்பு தொடருந்து நிலையம், 37 கி.மீ (23 மைல்)
- பழனி தொடருந்து நிலையம், 69 கி.மீ (43 மைல்)  
இந்நிலையத்திலிருந்து 34.5 கிலோமீட்டர் (21.4 மைல்) தொலைவில் உள்ள மதுரை பன்னாட்டு வானூர்தி நிலையம் அருகிலுள்ள வானூர்தி நிலையமாகும்.
# சோழவந்தான் தொடருந்து நிலையம்

## வழித்தடங்கள்

இந்நிலையத்திலிருந்து இரண்டு வழித்தடங்கள் செல்கின்றன: சென்னை மற்றும் பெங்களூர் வழியாக வடக்கே ஒற்றை அகலப்பாதை மற்றும் மதுரை மற்றும் கன்னியாகுமரி வழியாக தெற்கே ஒற்றை அகலப்பாதை செல்கிறது.
# சோழவந்தான் தொடருந்து நிலையம்

## திட்டங்கள் மற்றும் மேம்பாடு

இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.  
அமிர்த பாரத் திட்டத்தின் கீழ் மதுரை தொடருந்து கோட்ட<nowiki/>த்தில் 15 நிலையங்கள் தேர்ந்தெடுக்கப்பட்டன, சோழவந்தான் தொடருந்து நிலையத்தை புதுப்பிக்கும் பணிக்கு 6.54 கோடி ரூபாய் ஒதுக்கப்பட்டுள்ளது.
# உசிலம்பட்டி தொடருந்து நிலையம்

**உசிலம்பட்டி தொடருந்து நிலையம்** (*Usilampatti railway station*, நிலையக் குறியீடு:*USLP*) இந்தியாவின் தமிழ்நாட்டின், மதுரை மாவட்டத்திலுள்ள, உசிலம்பட்டி நகரில் உள்ள ஒரு தொடருந்து நிலையமாகும். இந்த நிலையத்தில் இரண்டு நடைமேடைகள் உள்ளது.
# உசிலம்பட்டி தொடருந்து நிலையம்

## இருப்பிடம்

உசிலம்பட்டி தொடருந்து நிலையம், மதுரை மாவட்டத்தில் உள்ள உசிலம்பட்டி நகரத்திற்கு சேவை செய்கிறது. இது இந்திய இரயில்வேயின், தென்னக இரயில்வே மண்டலத்தின் கீழ் இயங்குகிறது.
# உசிலம்பட்டி தொடருந்து நிலையம்

## வரலாறு

உசிலம்பட்டி தொடருந்து நிலையம் 1928 நவம்பர் 20இல் நிறுவப்பட்டது. 90 கி.மீ தொலைவில் உள்ள மதுரை - போடிநாயக்கனூர் மீட்டர் கேஜ் பாதையை, மதராசு மாகாண வருவாய் உறுப்பினர் நார்மன் மார்ஜோரிபங்க்ஸ் திறந்து வைக்கும் போது, இந்த தொடருந்து நிலையத்தையும் திறந்து வைத்தார். பின்னர் 1942 ஆம் ஆண்டில், இரண்டாம் உலகப் போரின் போது, பாதை மூடப்பட்டு தடங்கள் அகற்றப்பட்டன. இந்தியாவின் சுதந்திரத்திற்குப் பிறகு, 1953–1954க்கு இடையில், பாதை மீட்டெடுக்கப்பட்டது.  
பின்னர் சனவரி 1, 2011 அன்று மூடப்பட்டது, 2012க்குள் மீண்டும் திறக்கப்படும் என்று எதிர்பார்க்கப்பட்டது, ஆனால் நிதிபற்றாக்குறை காரணமாக, திட்டம் மிக மெதுவான வேகத்தில் நடைபெற்றது. இறுதியாக, 2020 சனவரி 23 அன்று, இரயில்வே பாதுகாப்பு ஆணையத்தின் சோதனை ஓட்டத்திற்கு பின்னர், மதுரை சந்திப்புக்கும் - உசிலம்பட்டிக்கும் இடையில் (37 கி.மீ) முதல் பாதை திறக்கப்பட்டது.
# உசிலம்பட்டி தொடருந்து நிலையம்

## சேவைகள்

சனவரி 2020 நிலவரப்படி, தொடருந்து சேவைகள் இல்லை. மதுரை நாடாளுமன்ற உறுப்பினர் சு. வெங்கடேசன் கூறுகையில், தொடருந்து சேவையானது 2020 பிப்ரவரி இறுதிக்குள் உசிலம்பட்டிக்கும், ஏப்ரல் மாதத்திற்குள் போடிநாயக்கனூர் வரையிலும், பாதை மாற்றும் பணிகள் முடிவடையும் என எதிர்பார்க்கப்படுகிறது என்றார்.
# உமா பட்

**உமா பட்** (**Uma Bhatt),** (பிறப்பு c.1952) ஓர் இந்திய அறிஞர், எழுத்தாளர் மற்றும் பெண்களுக்கான பத்திரிகையின் நிறுவனர் மற்றும் ஆசிரியர் ஆவார். இவர் தனது சொந்த மாநிலமான உத்தரகண்ட் மாநிலத்தில் அரசியல் பிரச்சினைகளில் ஈடுபட்டுள்ளார்
# உமா பட்

## தொழில்

### பத்திரிகை ஆசிரியர்

1990 ல் இவரது பத்திரிகை "*உத்தரா"* பெண்களை மையப்படுத்தி நிறுவப்பட்டது. கவிதை மற்றும் புனைகதைகளை வெளியிடுவதோடு, உத்தரகண்டில் உள்ள சமூகப் பிரச்சினைகளையும் இது விளக்குகிறது, மேலும் தடைகளை எதிர்கொண்டு, முன்னேறத் துணிந்த "சாதாரண" பெண்களின் கதைகளையும் கொண்டுள்ளது. உமா பட், இந்த திட்டத்தை முன்னிலை படுத்தினார் என்று கூறப்பட்டாலும், இணை நிறுவனர்களான கம்லா பந்த், பசாந்தி பதக் மற்றும் ஷீலா ராஜ்வர் ஆகியோரும் இதற்கு துணை நின்றனர்.
# உமா பட்

## தொழில்

### அரசியல்வாதி

1980 களில் உமா பட், "உத்தரகண்ட் மாநிலத்தில் மதுபான எதிர்ப்பு இயக்கம்" பற்றி *மனுஷி* என்ற பெண்ணிய பத்திரிகைக்கு ஆறு பக்க அளவில் கட்டுரை ஒன்றை எழுதினார். அதில், குடும்ப வரவு செலவுத் திட்டங்கள் மற்றும் பெண்களின் பாதுகாப்பு ஆகியவற்றில் மது வியாபாரத்தின் எதிர்மறையான விளைவுகள் குறித்து வலுவாக உணர்ந்த பெண்கள் சம்பந்தப்பட்ட பிரச்சனைகளை மையப்படுத்தி எழுதியிருந்தார். இது பெண்களுக்கான பிரச்சாரமாகவே கருதப்பட்டது. இந்த பிரபலமான பிரச்சாரத்தைச் ஆதரித்த பெண்கள் 1990 களில் உத்தரபிரதேசத்திலிருந்து பிரிந்து செல்வதற்கான இயக்கத்தை ஆதரிக்க ஊக்குவிக்கப்பட்டனர். இது 2000 ஆம் ஆண்டில் ஒரு சுதந்திர உத்தரகண்டிற்கு வழிவகுத்தது. பெண்களுக்கு மிகுந்த அக்கறை கொண்ட பல பிரச்சினைகள் குறித்து வாக்குறுதிகளை அளித்த ஆண் அரசியல்வாதிகளால் அவர்கள் காட்டிக் கொடுக்கப்பட்டதாக உமா பட் கூறியுள்ளார், ஆனால் பின்னர் பின்வாங்கினார். புதிய அரசு நிறுவப்பட்டவுடன் சுதந்திர இயக்கத்திற்கு பங்களித்த பெண்கள், அரசியல் ரீதியாக சுறுசுறுப்பான வாழ்க்கைக்குச் செல்வார்கள் என்று ஆண்கள் எதிர்பார்த்த விதத்தையும் இவர் விமர்சித்தார்.
# உமா பட்

## தொழில்

### மொழியியலாளர்

டாக்டர் உமா பட் நைனிடாலின் குமாவோன் பல்கலைக்கழகத்தில் இந்தி துறையில் மொழியியலாளர் ஆவார். இவர், இமயமலை மலைத்தொடர்களில் வாழும் பழங்குடியினர் பேசும் மொழிகளில் சிறப்பு அறிவு உள்ளவராக இருந்தார். இந்திய மக்கள் மொழியியல் கணக்கெடுப்பின் ஒரு பகுதியாக *உத்தரகண்ட் மாநிலத்தில் புழக்கத்தில் இருந்த மொழிகளை*உடன் இணைந்து தொகுத்தார்.  
இந்திய மக்கள் மொழியியல் கணக்கெடுப்பு இந்தியாவின் தற்போதைய மற்றும் நலிவடைந்த மொழிகளைப் பற்றிய ஒரு கருத்தை கொடுக்க முயற்சிக்கிறது. மொழியியலாளர்கள், எழுத்தாளர்கள், சமூக ஆர்வலர்கள் மற்றும் வெவ்வேறு பேச்சு சமூகங்களின் உறுப்பினர்களால் ஆவணப்படுத்தப்பட்ட மொழிகளின் நாடு தழுவிய கணக்கெடுப்பின் விளைவாக இது உள்ளது. உத்தரகண்ட் மாநிலத்தில் நிலவும் மொழிகளை இந்த தொகுதி ஆவணப்படுத்துகிறது. விமர்சன ரீதியாக, இந்த புத்தகம் விவாதிக்கப்பட்ட மொழிகளின் பேச்சாளர்களின் உலக பார்வையை இணைக்கிறது. அவ்வப்போது இந்தியாவுக்கு வந்த பல்வேறு குடியேற்றவாசிகளின் பல்வேறு மொழியியல் தாக்கங்களால் உத்தரகண்ட் மொழிகள் பலவகையான மற்றும் வளமான பாரம்பரியத்தைக் கொண்டுள்ளன.  
இது இந்தியாவில் தற்போது புழக்கத்தில் இருக்கும் மற்றும் நலிவடைந்த மொழிகளைப் பற்றிப் படிக்கும் ஒரு தொடர் ஆகும். இந்த வேலை "பழங்குடி மக்கள், சிறுபான்மை சமூகங்கள் மற்றும் நலிவடைந்தவர்களின் மொழிகளைப் பார்க்க வேண்டியதன் அவசியத்தை நிவர்த்தி செய்கிறது" என்று வெளியீட்டாளர் கூறுகிறார். இந்தத் திட்டத்தில் இவரது சக ஆசிரியர் சேகர் பதக் என்ற வரலாற்றாசிரியர் இவரது கணவர்ஆவார். 19 ஆம் நூற்றாண்டின் ஆய்வாளர் நைன் சிங் பற்றிய புத்தகத்தையும் இவர்கள் இணைந்து எழுதியுள்ளனர்.
# திப்பானி நடனம்

**திப்பானி நடனம்** (Tippani) என்பது .இந்தியாவின் குஜராத் மாநிலத்தின் மேற்குப்பகுதியான செளராஷ்டிராவின் சோர்வாத் பகுதியில் ஆடப்படும் பாரம்பரிய நாட்டுப்புற நடனம் ஆகும்.
இது ‘மாட்லா நடனம்’ அல்லது ‘திப்பனி நிருத்யா’ என்றும் அழைக்கப்படுகிறது. இந்த நடன வடிவம் ஹோலி, தீபாவளி போன்ற இந்து பண்டிகைகளின் போது அல்லது குஜராத்தி சமூகத்தில் திருமண விழாக்களிலும் நடைமுறையில் உள்ளது.
# திப்பானி நடனம்

## சொற்பிறப்பியல்

அரபிக்கடலை ஒட்டியுள்ள சோர்வாத் மாவட்டத்தை பிறப்பிடமாகக் கொண்ட இந்த திப்பானி நடனத்தில் 175 செ.மீ அளவுடைய இரண்டு நீளமான மரக்குச்சிகள் பயன்படுத்தப்படும், இது சதுர வடிவ அல்லது இரும்புத் தொகுதியால் *கார்போ* எனப்படும் கீழ் முனையில் இணைந்துள்ளது. பழைங்காலத்தில் வீடு அல்லது தளத்தின் தரைப்பகுதியில் சுண்ணாம்பு அடிப்பதற்கு இது பயன்படுத்தப்பட்டது. கற்களை உடைத்தும், தரையை சமன் செய்யும் வேலையின் போதும் ஏற்படும் சலிப்பை தவிர்ப்பதற்காக கோலி சமூகத் தொழிலாளர்கள் மத்தியில் இந்த நடனம் உருவானது .
# திப்பானி நடனம்

## நடனம்

இந்த நடனத்தை பெண்கள் தனித்துவமாக ஆடுகின்றனர்.நாட்டுப்புறப் பாடல்களைப் பாடிக்கொண்டு இரண்டு எதிர் வரிசைகளில் நின்று தரையைத் குச்சியில் அடித்து *திப்பானி* நடனமாடும் பெண்கள். தூரி மற்றும் தாலி (பித்தளை தட்டு) இசையை உருவாக்கப் பயன்படுத்துகின்றனர். மேலும் ஜான்ஸ், மஞ்சிரா, தபேலா, தோல் மற்றும் ஷெஹ்னாய் ஆகியவை இந்த நடன இசைக்கு பயன்படுத்தப்படும் முக்கிய இசைக்கருவிகள் ஆகும். இது பெரும்பாலும் இந்து திருவிழாக்கள் மற்றும் திருமணங்களில் ஆடப்படுகிறது. இந்தியாவின் சமகாலத்தில் திப்பானி நடனம் குறிப்பிடத்தக்க இடத்தைப் பிடித்துள்ளது. உலகெங்கிலும் உள்ள குஜராத்தி மக்கள் தங்கள் குடும்ப திருமண சடங்கின் ஒரு பகுதியாக இந்த நடன வடிவத்தை ஆடுகின்றனர்.பொதுவாக ஹோலி அல்லது தீபாவளி போன்ற பண்டிகைகளில் ஆடப்படும் இந்த நடனத்தை தற்போது அமெரிக்காவின் விர்ஜீனிய மாகான *ஆசிய அமெரிக்கன் சமூகம்* நடத்தியுள்ளது.
# திப்பானி நடனம்

## நடன முறை

ஒரே மாதிரியான தாளத்தில் தரையை குச்சியால் சீரான வேகத்தில் அடிப்பது மற்றும் பாடுவதன் மூலம் திப்பானி நடனம் தொடங்குகிறது. பின்னர் படிப்படியாக வேகத்தை அதிகரித்து, நடனக் கலைஞர்கள் மாறி மாறி தரையை குச்சியால் தட்டுவா். பொதுவாக வட்டமாகச் சுற்றியும் குச்சிகளை ஒருவொருக்கொருவா் மாற்றிக் கொண்டு தலையை ஆட்டியும் உடலசைவு மூலமும் நடனத்தை ஆடுகின்றனர்.நடனத்தின் முடிவில், அனைத்து ப் பெண்களும் வரிசையாக அமர்ந்து தரையை மிக விரைவாக தட்டுகின்றனர். நடனத்தின் பிரத்யேக அம்சம், மரக் கம்புகளை அதி விரைவுத்தன்மையுடன் தட்டுவதால் உண்டாகும் இசை வெளிப்பாடு ஆகும். .
# திப்பானி நடனம்

## நடன அலங்காரங்கள் மற்றும் உடைகள்

இந்த நாட்டுப்புற நடனத்திற்கான உடைகள் மற்றும் அலங்காரங்கள் மிகவும் வண்ணமயமாக காட்சியளித்து மக்களின் பாரம்பரியத்தையும் ,வாழ்வியலை பிரதிநிதித்துவப் படுத்துவதாக அமைந்துள்ளன. நடனத்திற்காக ஆண்கள் அணியும் உடைகள் பெரும்பாலும் இறுக்கமான கைகளைக் கொண்ட "கெடியா" என்று அழைக்கப்படும் ஒரு குறுகிய மேல் அங்கி , தொப்பிகள் அல்லது அலங்கரிக்கப்பட்ட தலைப்பாகைகள் ஆகும். பெண்கள், காக்ரா ஜோலி என்ற குஜலாத்தின் பாரம்பரிய ஆடையுடன் தலையை முடுவதற்கான அலங்கரிக்கப்பட்ட துணி, அலங்கார நகைகள் அணிந்து ஆடுகின்றனர். தோல், மரினாரா மற்றும் ஷெனாய் இசைக்கருவிகள் ஆட்டத்தின் வேகத்தையும் நிர்வகிக்கப் பயன்படுத்தப்படும் முக்கிய இசை கருவிகளாகும்.. இந்த தாள மெல்லிசை செயல்முறை முழுவதும் அவர்கள் தங்கள் உழைப்பை வெளிப்படுத்துகிறார்கள். இந்த நடனம் இந்தியாவின் பழம்பெரும் கலாச்சாரத்தை பறைசாற்றுவதாக உள்ளன.
# எகிப்தின் முப்பத்தி ஒன்றாம் வம்சம்

**எகிப்தின் முப்பத்தி ஒன்றாம் வம்சம்** (**Thirty-first Dynasty of Egypt** or **Dynasty XXXI**, alternatively **31st Dynasty** or **Dynasty 31**), அகாமனிசியப் பேரரசர் மூன்றாம் அர்தசெராக்சஸ் கிமு 343-இல் முப்பதாம் வம்சத்தவர்களை வென்று, இரண்டாவது முறையாக பண்டைய எகிப்தைக் கைப்பற்றி, அகாமனிசியப் பேரரசின் ஒரு மாகாணமாக ஆக்கினார். கிமு 343 முதல் கிமு 332 வரை 11 ஆண்டுகள் மட்டுமே எகிப்தை ஆண்ட அகாமனிசிய பேரரசினரை, எகிப்தின் முப்பத்தின் ஒன்றாம் வம்சத்தவர் என்பர். கிமு 332-இல் கிரேக்கப் பேரரசர் அலெக்சாந்தர், எகிப்தை ஆண்ட் அகாமனிசியப் பேரரசர் மூன்றாம் அர்தசெராக்சஸை வென்று எகிப்தை கைப்பற்றினார். அத்துடன் எகிப்தில் அகாமனிசியப் பேரரசின் 31-ஆம் வம்சத்தின் ஆட்சி முடிவுற்றது.  
பண்டைய எகிப்தை இதே அகாமனிசியப் பேரரசினர் இரண்டாம் முறையாக கிமு 525 முதல் கிமு 404 முடிய 121 ஆண்டுகள் ஆண்டனர். இவர்கள் எகிப்தின் 27-ஆம் வம்சத்தவர்களாகவும், 31-ஆம் வம்சத்தவர்களாகவும் ஆட்சி செய்தனர்.
# எகிப்தின் முப்பத்தி ஒன்றாம் வம்சம்

## பண்டைய எகிப்திய வம்சங்கள்

- பண்டைய எகிப்திய அரசமரபுகள்
# எகிப்தின் முப்பத்தி ஒன்றாம் வம்சம்

## பண்டைய எகிப்தின் வரலாற்றுக் கால வரிசை

- எகிப்தின் துவக்க கால அரச மரபுகள் (கிமு 3150 - கிமு 2686)
- பழைய எகிப்து இராச்சியம் (கிமு 2686 – கிமு 2181)
- எகிப்தின் முதல் இடைநிலைக் காலம் - (கிமு 2181 - கிமு 2055)
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு -கிமு 332– கிமு 305
- கிரேக்கர்களின் தாலமி பேரரசு - (கிமு 305 – கிமு 30)
- எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641
# எகிப்தின் முப்பத்தி ஒன்றாம் வம்சம்

## இதனையும் காண்க

- எகிப்தின் வரலாறு
# அன்னா சரிகினா

**அன்னா போரிசிவ்னா சரிகினா** (**Anna Borysivna Sharyhina)** (பிறப்பு **c.1978** ) ஒரு உக்ரேனிய பெண்ணியவாதியான இவர் ஓரினச் சேர்க்கை சமூகத்தின் ஆர்வலர் ஆவார். இவர் கார்கீவில் உள்ள ஒரு லெஸ்பியன் பெண்ணிய அமைப்பான ஸ்பியர் மகளிர் சங்கத்தின் இணை நிறுவனராகவும் மற்றும் கீவ்வில் உள்ள பெருமிதப் பேரணியின் ஏற்பாட்டுக் குழுவான கெய்வ் பிரைட் என்ற தன்னார்வ தொண்டு நிறுவனத்தின் இணை நிறுவனராகவும் உள்ளார் .
# அன்னா சரிகினா

## பேரணி

சரிகினாவும் அவரது கூட்டாளியான விரா செமிகினாவும் ஒரு தசாப்தத்திற்கும் மேலாக உக்ரேனிய ஓரினச் சேர்க்கை சமூகம் மற்றும் லெஸ்பியன் அமைப்புகளில் ஈடுபட்டுள்ளனர். கியேவின் சமத்துவத்திற்கான முதல் பேரணியை இவர்கள் ஏற்பாடு செய்தனர். 2015 ஆம் ஆண்டில் நடைபெற்ற கியேவின் சமத்துவத்திற்கான இரண்டாவது பேரணி, காவல்துறையினருடன் சேர்ந்து, பலவிதமான பொது நபர்களின் ஆதரவைக் கொண்டிருந்தது. இருப்பினும், அணிவகுப்புக்கு எதிரான தீவிர வலதுசாரி வன்முறை காரணமாக இந்த அணிவகுப்பு 15 நிமிடங்கள் மட்டுமே நீடித்தது.
# அன்னா சரிகினா

## எதிர்ப்பு

சரிகினாவின் பெண்ணிய மற்றும் ஓரின சேர்க்கை நடவடிக்கை உக்ரேனில் தொடர்ந்து எதிர்ப்பை எதிர்கொண்டிருந்தது. கார்கிவ் புத்தகக் கடையில் இந்த இயக்கங்கள் குறித்து இவர் ஒரு சொற்பொழிவு நிகழ்த்தியபோது, முதலில் கார்கீவின் நகிப்பெலோ பத்திரிகை மையத்திற்கும் பின்னர் கெய்வின் ஐசோல்யாட்சியா மையத்திற்கும் கூட்டத்தை இரண்டு முறை இடமாற்றம் செய்ய வேண்டியிருந்தது. கார்கிவ் சமூக மையமான பிரைட்ஹப், 2018 சூலையில் முகமூடி அணிந்தவர்களால் புகை குண்டுகள் வீசி தாக்கப்பட்டது. காவல் துறையினரிடம் புகார்கள் வந்தாலும், உள்துறை மந்திரி ஆர்சன் அவகோவுக்கு 1,000 க்கும் மேற்பட்ட புகார்கள் வந்த போதும், இந்த குற்றத்திற்காக யாரும் தண்டிக்கப்படவில்லை.  
2019 மார்ச் முதல் வாரத்தில் கார்கிவ் நகரில் பெண்கள் ஒற்றுமை வாரத்தை ஏற்பாடு செய்தவர்களில் சரிகினாவும் இருந்தார். 2020 சனவரியில், ஓரினச் சேர்க்கை சமூகத் தலைவர்களை சந்திக்காமல் உக்ரைனுக்கு வருகை புரிந்ததற்காக மைக் பாம்பியோவை சரிகினா விமர்சித்தார்.
# ஷில்பா ராவ்

**ஷில்பா ராவ்** (பிறப்பு: 1983 ஏப்ரல் 11) **அபேக்சா சிங்** என்ற இயற்பெயர் கொண்ட இவர் ஓர் இந்தியப் பாடகியாவார். ஜாம்ஷெட்பூரில் வளர்க்கப்பட்ட இவர் தனது 13 வயதில் மும்பைக்கு குடிபெயர்ந்தார். மும்பை செயின்ட் சேவியர் கல்லூரியில் பயன்பாட்டு புள்ளிவிவரத்தில் தனது முதுகலைப் படிப்பை முடித்தார். தனது கல்லூரி நாட்களில், அன்வார் என்ற திரைப்படத்தில் (2007) "டோஸ் நைனா" என்ற பாடலைப் பாட பாலிவுட்டின் இந்தி இசையமைப்பாளர் மிதூன் இவருக்கு வாய்ப்பளித்தார். இதன் மூலம் இவர் பாலிவுட் வாழ்க்கையில் அறிமுகமானார்.  
2007இல் வெளியான "தி ட்ரெயின்" என்ற படத்தில் இடம்பெற்ற "வோ அஜ்னாபி " மற்றும் *பச்னா ஏ ஹசீனோ* (2008) என்ற படத்தில் இடம்பெற்ற "குடா ஜானே" வெளியானதன் மூலம் ராவ் பரவலான முக்கியத்துவத்திற்கு உயர்ந்தார். 54 வது பிலிம்பேர் விருதுகளில், இந்த பாடலுக்கான சிறந்த பெண் பின்னணிப் பாடகர் விருதுக்கு இவர் பரிந்துரைக்கப்பட்டார். அடுத்த ஆண்டு, இவர் *பா* (2009) என்ற படத்தில் இளையராஜாவுடன் இணைந்தார். அதில் இவர் "உடி உடி இட்டெபாக் சே" என்ற பாடலைப் பாடினார். இதற்காக 55 வது பிலிம்பேர் விருது வழங்கும் விழாவில் அதே பிரிவில் மற்றொரு பரிந்துரையைப் பெற்றார். 2012ஆம் ஆண்டில், ராவ் ஏ.ஆர்.ரஹ்மானுடன் இணைந்து, *ஜப் தக் ஹை* ஜானின் "இஷ்க் ஷாவா" என்ற பாடலை பாடினார். இது வணிக ரீதியான வெற்றியைப் பெற்றது, அதைத் தொடர்ந்து *தூம் 3* (2013) இன் பிரிதம் இசையமைத்த "மலாங்" மற்றும் விஷால்- சேகரின் "மெஹர்பான்" *பேங் பேங்கில்!* (2014) போன்றவை வெளியாயின. அமித் திரிவேதியுடனான ராவின் ஒத்துழைப்புகள் குறிப்பாக "மகிழ்ச்சிகரமான விசாரணைகள்" என்று விவரிக்கப்பட்டன, *லூடெராவின்* (2013) "மன்மார்ஜியன்" போன்ற பாடல்கள் விமர்சன ரீதியாக பாராட்டப்பட்டன. புகழ்பெற்ற மற்றும் விமர்சன ரீதியாக பாராட்டப்பட்ட *கோக் ஸ்டுடியோ பாக்கிஸ்தானில் "பார் சனா தே" (2016) பாடலுடன் பாடுவதற்கான வாய்ப்பைப் பெற்ற இந்தியாவிலிருந்து முதல் மற்றும் ஒரே இசைக்கலைஞர் என்ற பெருமையைப் பெற்றார் . *ஏ தில் ஹை முஷ்கில்'' ஒலிப்பதிவின் (2016) டீலக்ஸ் பதிப்பிலிருந்து "ஆஜ் ஜானே கி ஜித் நா கரோ" பாடலில் ராவ் தனது குரலுக்கு விமர்சன நிரப்புதலைப் பெற்றார். இந்த சாதனைகள் ராவ் இந்தியாவின் சிறந்த பெண் பாடகர்களில் ஒருவராக மாற வழிவகுத்தன.  
ராவ் குறிப்பாக தனது பாடல்களில் புதிய பாணிகளை முயற்சிப்பதற்கும் வெவ்வேறு வகைகளுக்கு பாடுவதற்கும் ஊடகங்களில் அறியப்படுகிறார். இசை வாழ்க்கையில் தனது தந்தையை தனது மிகப்பெரிய உத்வேகமாக கருதும் ராவ், பல காரணங்களுக்காக தொண்டு நிறுவனங்களுக்கு ஆதரவளித்துள்ளார்.
# ஷில்பா ராவ்

## ஆரம்ப கால வாழ்க்கை

1984 ஏப்ரல் 11 அன்று ஜாம்ஷெட்பூரில் பிறந்த இவருக்கு ஆரம்பத்தில் அபேக்சா ராவ் என்று பெயரிடப்பட்டது. ஆனால் பின்னர் ஷில்பா ராவ் என்று மாற்றப்பட்டார். இவரைப் பொறுத்தவரை, ஷில்பா என்ற பெயருடன் இவர் அதிகம் தொடர்புபடுத்துகிறார். ஏனெனில் அந்தப் பெயருக்கும் "கலைக்கும் தொடர்பு" உள்ளது. இவர் குழந்தையாக இருந்தபோது பாடத் தொடங்கினார். இசையில் பட்டம் பெற்ற இவரது தந்தை எஸ்.வெங்கட் ராவ் அவர்களால் பயிற்றுவிக்கப்பட்டார். வெவ்வேறு ராகங்களின் "நுணுக்கங்களை" புரிந்துகொள்ள அவர் ஷில்பாவுக்குக் கற்றுக் கொடுத்தார். தனது கல்விக்காக, ராவ் ஜாம்ஷெட்பூரின் சிறுமலர் பள்ளி மற்றும் லயோலா பள்ளிக்குச் சென்றார். அங்கு பள்ளியில் பாடகர் குழுவின் ஒரு பகுதியாகவும் இருந்தார். 1997ஆம் ஆண்டில், மும்பை பல்கலைக்கழகத்தில் புள்ளிவிவரங்களில் முதுகலைச் சான்றிதழ் பட்டம் பெற தனது குடும்பத்தினருடன் மும்பைக்குச் சென்றார்.  
13 வயதில் பாடகர் ஹரிஹரனை சந்தித்தவுடன் ராவ் ஒரு பாடகராக இருக்க உந்துதல் பெற்றார். மேலும் ஹரிஹரன் வழிகாட்டிய உஸ்தாத் குலாம் முஸ்தபா கானின் கீழ் பயிற்சியைத் தொடங்கினார். இவர் ஒரு ஜிங்கிள் பாடகியாக மூன்று ஆண்டுகள் பணியாற்றினார். கேட்பரியின் மன்ச், சன்சில்க், ஆங்கர் ஜெல் மற்றும் நோ மார்க்ஸ் போன்ற தயாரிப்புகளுக்காக இவர் பாடல்களைப் பாடியுள்ளார்.
# கலங்காணி தொடருந்து நிலையம்

**கலங்காணி தொடருந்து நிலையம்** (*Kalangani Junction railway station*, நிலையக் குறியீடு:*KLGN*) ஆனது இந்தியாவின், தமிழ்நாட்டின், நாமக்கல் மாவட்டத்தில் உள்ள கலங்காணி என்னும் ஊரில் அமைந்துள்ள ஒரு தொடருந்து நிலையமாகும். இது கரூர் - சேலம் சந்திப்புக்கு இடையில் புதியதாக 2013 மே மாதம் முதல் செயல்படத் தொடங்கியது. இது இந்திய இரயில்வே துறையின், தென்னக இரயில்வே மண்டலத்தில், சேலம் தொடருந்து கோட்டத்தின் கீழ் செயல்படுகிறது.
# கு. சா. கிருஷ்ணமூர்த்தி

**கு. சா. கிருஷ்ணமூர்த்தி** (பிறப்பு:1914-இறப்பு:1990) மரபுக் கவிஞர், பாடலாசிரியர், எழுத்தாளர், நாவலாசிரியர், திரைப்படம் மற்றும் நாடகங்களுக்கு வசனம் எழுதியவர்.
# கு. சா. கிருஷ்ணமூர்த்தி

## படைப்புகள்

1. அமுதத் தமிழிசை
1. அருட்பா இசையமுதம்
1. அந்தமான் கைதி
1. இசையின்பம்
1. பருவ மழை
1. தமிழ் நாடக வரலாறு
1. கலைவாணன் (நாடகம்)  
இவரது படைப்புகள் தமிழக அரசால் நாட்டுடைமை யாக்கப்பட்டுள்ளது.
# ரேணு குமாரி

**ரேணு குமாரி** *(Renu Kumari)* என்பவர் இந்தியா வின் பீகார் மாநிலத்தில் காகரியா தொகுதியின் நாடாளுமன்ற உறுப்பினராக தேர்ந்தெடுக்கப்பட்ட ஐக்கிய சனதா தளம் கட்சியின் வேட்பாளராவார். இவர் ஒரு வழக்கறிஞர் மற்றும் சமூக சேவகராவார்..
# ரேணு குமாரி

## இளமைகாலம் மற்றும் கல்வி

ரேணு பீகார் மாநிலத்திn காகரியா மாவட்டத்திலுள்ள ஆலொலி என்னும் ஊரில் 1962 ஆம் ஆண்டு ஆகத்து மாதம் 29 ஆம் நாள் பிறந்தார். இவர் பாட்னா பல்கலைக்கழகத்தில் முதுகலைப் பட்டம் பெற்றார். மேலும் பாகல்பூர் பல்கலைக்கழகத்தில் சட்டம் தொடர்பான எல்.எல்.பி பட்டம் பெற்றார்.. பீகாரிலுள்ள மாதேபுரா பி.என். மண்டல் பல்கலைக்கழகத்தில் உடற்கல்வியில் பட்டயம் பெற்றார்.
# ரேணு குமாரி

## தொழில்

ரேணு குமாரி 1999 ஆம் ஆண்டு 13 வது மக்களவைக்கு தேர்ந்தெடுக்கப்பட்டார்.  
ரேணு குமாரி 1999 ஆம் ஆண்டு 13 வது மக்களவைக்கு தேர்ந்தெடுக்கப்பட்டார்.  
1999-2000 ஆண்டின் மனுக்கள் தொடர்பான உறுப்பினர் குழுவில் பணியாற்றினார்.  
2000-2004 ஆண்டின் உறுப்பினர் ஆலோசனைக் குழு மற்றும் சிவில் விமான போக்குவரத்து அமைச்சகம் போன்ற துறைகளில் பணி செய்தார்.  
மேலும் பல்வேறு அமைப்புகள் வழியாக சமூக மேம்பாடு மற்றும் பெண்களுக்கு விழிப்புணர்வை உருவாக்கும் திட்டங்களில் ஈடுபட்டார்.  
ரேணு குமாரி புத்தகங்களைப் படிப்பதிலும், இசை கேட்பதிலும் மகிழ்ச்சி அடைந்தார்.
# மூன்றாம் தாரா

**மூன்றாம் டேரியஸ்** (**Darius III**) (பிறப்பு:கிமு 380 – இறப்பு:கிமு 330), இவரது இயற்பெயர் அர்தசத்தா **Artashata** மற்றும் கிரேக்கப் பெயர் கோடோமன்னஸ் (**Codomannus**) ஆகும்.  
இதன் மூலம் பேரரசர் அலெக்சாந்தர் பண்டைய அண்மை கிழக்கு, பண்டைய எகிப்து துருக்கி மற்றும் பாரசீகப் பகுதிகளை மாசிடோனியப் பேரரசின் கீழ் கொன்டு வந்தார்.
# மூன்றாம் தாரா

## அகாமனிசியப் பேரரசர்கள்

- சைரசு
- முதலாம் செர்கஸ்
- முதலாம் சைரஸ்
- முதலாம் டேரியஸ்
- மூன்றாம் அர்தசெராக்சஸ்
- இரண்டாம் காம்பிசெஸ்
# மூன்றாம் தாரா

## இதனையும் காண்க

- பாரோக்களின் பட்டியல்
- பண்டைய எகிப்திய அரசமரபுகள்
# இஸ்லாம் பிபி

**இஸ்லாம் பிபி (Islam Bibi)** (பிறப்பு: 1974 - இறப்பு: 2013) இவர் ஆப்கானித்தானின் எல்மந்த் மாகாணத்தின் காவல்துறை அதிகாரி ஆவார்.  
இஸ்லாம் 1974இல் குந்தூஸ் மாகாணத்தில் பிறந்தார். இவர் 1990களில் ஈரானில் அகதியாக இருந்தார். அதன் பிறகு, பிபி மீண்டும் தாலிபான்களுக்கு எதிராக ஒரு காவல் அதிகாரியாக வந்தார். இவருடைய குடும்பம் இவரது காவல் வேலைக்கு எதிராக இருந்தது. இவருடைய சகோதரன் இவரை மூன்று முறை கொல்ல முயன்றார். பின்னர், பிபி திருமணம் செய்து கொண்டார். இவருக்கு ஆறு குழந்தைகள் (4 சிறுவர்கள் மற்றும் 2 பெண்கள்) இருந்தனர்.  
இஸ்லாம் பிபி 2000இல் இரண்டாவது லெப்டினன்ட் பதவிக்கு உயர்ந்தார். நேரடியாக இரகசியப் பிரிவுத் தலைவரின் கீழ் பணிபுரிந்தார். இஸ்லாம் பிபி 2013 சூலை 4 அன்று சுட்டுக் கொல்லப்பட்டார். ஒரு காவல்துறை அதிகாரியாக இருக்கும் இவரது மைத்துனர், தனது மோட்டார் சைக்கிளில் இவரை வேலைக்கு அழைத்துச் செல்ல வந்தார். இவரது வீட்டிலிருந்து 50 மீட்டர் தொலைவில் சுட்டுக் கொல்லப்பட்டார். இந்த தாக்குதலில் அவரது மைத்துனரும் காயமடைந்தார்.
# பிளட்ஷாட் (திரைப்படம்)

**பிளட்ஷாட்** (*Bloodshot*) என்பது இதே பெயரிலான வேலியண்ட் வரைகதை கதாபாத்திரத்தை அடிப்படையாகக் கொண்ட 2020 ஆண்டைய அமெரிக்க சூப்பர் ஹீரோ படம் ஆகும். இது வேலியண்ட் காமிக்சை அடிப்படையக கொண்டு உருவாக்கப்படவுள்ள தொடர் திரைப்படங்களில் முதல் படமாக உள்ளது. வாட்லோவின் கதைக்கு, ஜெஃப் வாட்லோ மற்றும் எரிக் ஹெய்சரர் ஆகியோரி்திரைக்கதையிமைக்கட இப்பேத்தை டவிட் எஸ்.எஃப். வில்சன் இயக்கியுள்ளார் .( இந்த படத்தில் வின் டீசல், ஈசா கோன்சலஸ், சாம் ஹியூகன், டோபி கெபல் மற்றும் கை பியர்ஸ் ஆகியோர் நடித்துள்ளனர்.  
பிளட்ஷாட் படம் குறித்த யோசனையின் வளர்ச்சி 2012 இல் தொடங்கியது. இப்படத்தில் நடிப்பது தொடர்பாக ஜாரெட் லெடோவிடம் 2017 சூலையில் பேச்சுவார்த்தை நடத்தினார். 2018 மார்ச்சில், படத்தின் முதன்மைப் பாத்திரத்தில் நடிக்க டீசல் ஒப்பந்தம் செய்யப்பட்டார். மீதமுள்ள நடிகர்கள் அடுத்தடுத்த மாதங்களில் ஒப்பந்தம் செய்யப்பட்டனர். படப்பிடிப்பு 2018 ஆகஸ்டில் தென்னாப்பிரிக்காவில் தொடங்கி, அக்டோபர் வரை நீடித்தது.  
*பிளட்ஷாட்* அமெரிக்காவில் சோனி பிக்சர்சால் 2020 மார்ச் 13 அன்று திரையரங்குகளில் வெளியிடப்பட்டது. இந்த படம் பெரும்பாலும் விமர்சகர்களிடமிருந்து எதிர்மறையான விமர்சனங்களைப் பெற்றது மற்றும் உலகளவில் 25 மில்லியன் டாலரை வசூலித்தது.
# பிளட்ஷாட் (திரைப்படம்)

## கதை

அமெரிக்க கடற்படை வீரரான ரே காரிசன் எதிர்பாராமல் கொல்லப்படுகின்றார். கொல்லப்பட்ட ரே காரிசன் ஆய்வுக் கூடத்தில் வைத்து நானோ தொழில் நுட்பத்திவழியாக அறிவியலாளர்களால் உயிர்பிக்கப்படுகிறார். குருதியை அடிப்படையான அறிவியலால் உயிர்பிக்கப்பட்டதாலும், காயமடையாமல் சாகசங்ளை செய்வதாலும் பிளட்ஷாட் என்னும் சூப்பர் ஹீரோவாக இவர் உருவாகிறார். பல பயிற்சிகள் அளிக்கப்படும் ரே காரிசன், ஒரு கட்டத்தில் தான் ஒரு கொலை இயந்திரமாக மாற்றப்பட்டுவருவதை அறிகிறார்.  
ரே காரிசனை உயிர்பித்தவர்கள் இவரின் பழைய நினைவுகளை அழிக்க முயல்கின்றனர். இதையும் மீறி இவருக்கு பழைய நினைவுகள் தோன்றுகின்றன. தான் தன் மனைவியுடன் கொல்லப்பட்ட பின்னனியை அறிகிறார். அதற்கு காரணமானவர்களை பழிவாங்க முடிவுசெய்கிறார். இதனால் பிளட்ஷாட்டை முடக்க இவரை உயிர்பித்தவர்கள் முயல்கின்றனர். அதையெல்லாம் மீறி தன் எதிரிகளை பழிவாங்கினாரா என்பதே கதை.
# பிளட்ஷாட் (திரைப்படம்)

## நடிகர்கள்

- ரே காரிசன் / பிளட்ஷாட் ஆக வின் டீசல்
- கேட்டி / கே.டி.யாக ஈசா கோன்சலஸ்
- ஜிம்மி டால்டனாக சாம் ஹியூகன்
- டோபி கெபல் மார்ட்டின் ஆக்சாக
- டாக்டர் எமில் ஹார்டிங்காக கை பியர்ஸ்
- வில்பிரட் விகன்ஸாக லமோர்ன் மோரிஸ்
- ஜினா டிகார்லோவாக தாலுலா ரிலே (நீ டீகார்லோ-கேரிசன்)
- அலெக்ஸ் ஹெர்னாண்டஸ் டிப்ஸாக
- நிக் பாரிஸாக ஜோகன்னஸ் ஹாகூர் ஜொஹான்சன்
- மொம்பசா கன்மனாக டமர் புர்ஜாக்
# ஞான கிறுக்கன்

***ஞான கிறுக்கன்*** என்பது 2014 இல் வெளிவந்த தமிழ்த் திரைப்படமாகும். இதனை இளையவன் எழுதி இயக்கி, தயாரித்தும் இருந்தார்.  
இத்திரைப்படத்தில் ஜெகா என்பவர் முக்கிய வேடத்தில் நடித்தார். ஜெகாவுக்கு இதுவே முதல் திரைப்படம் ஆகும். and அர்ச்சனா ஜோஸ் கவி  
இத்திரைப்படம் கணேசன் என்பவரின் வாழ்க்கையை சித்தரித்து எழுதி இயக்கப்பட்டது. இத்திரைப்படம் ராஜா முகமது என்பவரால் படத்தொகுப்பு செய்யப்பட்டுள்ளது. தாஜ்நூர் இசை அமைத்துள்ளார்.
# ஞான கிறுக்கன்

## நடிகர்கள்

- ஜெகா - வீர பெருமாள்
- அர்ச்சனா ஜோஸ் கவி - சுமதி
- சுசுமிதா - சோதி
- டேனியல் பாலாஜி - கணேசன்
- தம்பி ராமையா - செல்வமணி
- செந்தில்குமாரி - தங்கம்மாள்
- செல்வாழை ராசு - குருசாமி
- சீனியம்மாள்
- விஜயா அம்மாள்
# ஞான கிறுக்கன்

## இசை

தாஜ் நூர் என்பவர் இசையமைத்துள்ளார்.
# பதார் நடனம்

**பதார் நடனம்** இந்தியாவின் குஜராத் மாநிலத்தின் தொன்மையான நாட்டுப்புற நடனம் ஆகும். பால் பிராந்தியத்தைச் சேர்ந்த நல் சரோவர் ஏரிக்கரையில் வசிக்கும் பதார் என்ற மீனவர் சமூகத்தால் இது நிகழ்த்தப்படுகிறது.
# பதார் நடனம்

## பதார் பழங்குடி

பல பழங்குடி சமூகங்களின் பூர்விகமாக குஜராத் மாநிலம் விளங்குகிறத. *பதார்* குஜராத் மாநிலத்தில் நீண்ட காலமாக வசிக்கும் ஒரு சமூகமாகும். அடிப்படையில் ஒரு இந்து மதத்தை சேர்ந்த பழங்குடி சமூகமான *பதர்* விவசாயம், மீன்பிடி போன்றவை முக்கியத் தொழிலாகும். பதார் சமூக மக்கள் துர்கா தேவியின் பல வடிவங்களை மதித்து வணங்குகிறார்கள், இந்த நடனம் பதார் பூர்வீக மக்களின் கலாச்சாரத்தையும் வாழ்க்கையையும் வெளிப்படுத்துவதாக அமைந்துள்ளது.மேற்கு அகமதாபாத்தில் அமைந்துள்ள நால் ஏரிக்கு அருகில் வசிக்கும் பதார் மக்களின் வாழ்க்கைமுறை *பதார் நடனம்* மூலம் அடையாளமாக குறிப்பிடப்படுகிறது. சிலரின் கூற்றுப்படி, *பதார்கள்* சிந்து பகுதியிலிருந்து குடிபெயர்ந்தவா்களாகக் கருதப்படுகிறார்கள். பதர் பழங்குடியினரிடையே கிருஷ்ணர், சிவன் மற்றும் ராமர் போன்ற தெய்வங்களை வழிபடும் முறையும் பெண் தெய்வமான சக்தியின் வெவ்வேறு வடிவங்களையும் வணங்குகிறார்கள். இவர்களின் வாழ்வியலை இசை, நடனம் மூலம் விளக்குவதே பதார் நடனம் ஆகும்.
# பதார் நடனம்

## வரலாறு

புராணக்கதை ஒன்றில் துர்கா தேவியின் ஒரு வடிவமான *ஹிங்லாஜ் மாதா* தனது சகோதரி, பன்னிரண்டு மகன்கள் மற்றும் “*பவுசி*” என்ற செல்லப் பறவை ஆகியோருடன் நடந்து சென்று கொண்டிருந்ததாகவும், அவர்கள் இரவில் சிந்துவை அடைந்த போது அவளுடைய மகன்கள் பசியுடன் இருந்ததால் *ஹிங்லாஜ் தேவி* தனது சகோதரியின் வீட்டில் உணவைத் தேடினார் என்றும் அந்த நேரத்தில் அவரது மற்ற சகோதரி சிந்து இல்லாததால், மாதா திரும்பி வந்து கொண்டிருந்த வழியில் சிந்துவை சந்தித்தாகவும் அவர் தனது மீன் மற்றும் உணவை சாப்பிட வழங்கினார் எனவும் கதை விவாிக்கிறது. மேலும் மாதா நால் ஏரிக்குத் திரும்பி தனது சகோதரி வழங்கிய மீன்களை ஏரியில் தூக்கி எறிந்ததாகவும் அவை ஏரி நீரில் செழித்து வளர்ந்ததாகவும் நம்பப்படுவதால் இன்றளவும் அந்த பிராந்தியத்தில் வசிக்கும் பதார் சமூக மக்களின் முக்கிய உணவாக நால் ஏரியின் மீன்கள் உட்கொள்ளப்படுகின்றன. மாநிலம் முழுவதும் பரவி இருக்கும் பதார் பூர்வீக மக்களிடையே இந்த நடனம் ஒரு பொழுதுபோக்கு சடங்காக ஆடப்படுகிறது. பதார் நாட்டுப்புற நடனம் குஜராத்தில் மிகவும் பிரபலமான நாட்டுப்புற நிகழ்ச்சிகளில் ஒன்றாகும்.
# பதார் நடனம்

## நடன முறை

பதார் சமூகம் ஒரு வேளாண் சார்ந்த குழு ஆகும் அவர்கள் ஓர் இடத்திலிருந்து மற்றொரு இடத்திற்குச் செல்லும் நீர்வழிப்பயணங்களின் போது இசையும் நடனமும் அவர்களின் வாழ்க்கைச் செழிப்பையும், அதற்காக அவர்கள் அலைந்து திரிதலையும் பிரதிபலிக்கின்றன. கடற்பயன வாழ்க்கை, கடல் அலைகளின் எழுச்சி மற்றும் வீழ்ச்சி ஆகியவை பெரும்பாலும் இந்த நடன நிகழ்ச்சிகளின் கருப்பொருளாகப் பயன்படுத்தப்படுகின்றன. பதார் நாட்டுப்புற நடனத்தில் அவர்களின் மகிழ்ச்சியான தருணங்களையும் உற்சாகமான வாழ்வியலையம் அந்த இடத்தின் வளமான கலாச்சார பாரம்பரியத்தையும், நீர்ப்பணனத்தின் அன்றாட நடவடிக்கைகள் மற்றும் அவர்களின் வாழ்க்கை முறை, அவர்களின் உணர்ச்சிகள் மற்றும் உணர்வுகள் இசை மற்றும் நடனம் மூலம் சித்தரிக்கப்படுகின்றன.  
இந்த நடனத்தை ஆடும் போது நடனக் கலைஞர்கள் கையில் சிறிய குச்சிகளைப் பிடித்துக் கொள்கின்றனா்.. படகுகளை இயக்கிக் கொண்டும் .இந்த நடனமானது ஆடப்படுகின்றது. .அவர்கள் தங்களது நடனத்தின போது தண்ணீர் தொடர்புடைய பாடல்களைப் பாடுகிறார்கள்.
# திப்ரி நடனம் (பஞ்சாப்)

**திப்ரி** என்பது இந்தியாவின் பஞ்சாப் மாநிலத்தின் பாட்டியாலா மற்றும் ஹரியானா<nowiki/>வின் அம்பாலா ஆகிய இடங்களில் பிரபலமாக ஆடப்படும் ஒரு வகை *கம்பு நடனம்* ஆகும்.
# திப்ரி நடனம் (பஞ்சாப்)

## நடன முறை

திப்ரி நடனம் *தண்டாரஸ்* என்ற நடனத்தின் நீட்சியாக கருதப்படுகிறது. நான்கு மற்றும் ஐந்தாம் நூற்றாண்டுகளில் *பா குகை* சுவற்றின் ஓவியங்களில் திப்ரியின் தொன்மை நடன வடிவத்துடன் பெண் கனமான குச்சிகளுடன் ஆடுவது போன்றும், கைகளைத் தட்டி ஒலி எழுப்பி ஆடுவது போன்றும் வரையப்பட்டிருக்கின்றன. ரந்தாவா (1960) கருத்துப்படி, சிறுவர்கள் மற்றும் ஆண்கள் சிறிய குச்சிகளைப் பயன்படுத்தி திப்ரி நடனத்தை ஆடுகின்றனர். நடனக்கலைஞர்கள் வட்டமான அமைப்பில் நின்று கொண்டு குச்சிகளைத் தட்டி நடனமாடுகிறார்கள். மற்றொரு வகையில் நடனக் கலைஞர்கள் ஒரு கயிற்றைப் பிடித்து கம்பத்தில் கட்டி விட்டு மறுமுனையை ஒவ்வொருவரும் தனித்தனியாகப் பிடித்து பிற நடனக் கலைஞர்களின் கயிறுகளால் கயிற்றை நெய்கிறார்கள். ஆண் நடனக் கலைஞர்கள் குச்சிகளை அடிக்கும் போது கயிறுகளில் ஏற்பட்ட பின்னல்கள் விடுபடுகின்றன. இந்த நடனம் பாட்டியாலா நகரத்தின் உள்ளூர் பாரம்பரிய நடனம் என்றும் பம்பாயின் (மும்பை) தண்டியா மற்றும் ராஜஸ்தானின் திப்னி தடனத்தைப் போன்றது என்று *ரந்தாவா* கூறுகிறார்.ராஜஸ்தான் மாநிலத்தில் இந்த நடனம் வட்ட நடனமாகவும் ஆடப்படுகிறது.  
ஜேம்ஸ் (1974) என்பவர் விளக்கும் டிப்ரியின் மற்றொரு பாணி நடனத்தில் சிறிய தடி அல்லது குச்சியைப் பயன்படுத்தி சிறுமிகளால் நடனமாடப்படுகிறது, குச்சிகள் ஒரு வகையான தாளத்தை உருவாக்க தட்டப்படுகின்றன. நடனத்தின் போது எந்த பாடலும் பாடப்படுவதில்லை. *தில்லான்* (1998) என்பவர் டிப்ரியின் மற்றொரு பாணியைப் பற்றி கூறுகிறார் அதன் படி நடனக் கலைஞர்கள் இரண்டு குச்சிகளைக் கொண்டு நடனத்தை ஆடுகின்றனா்.. ஒவ்வொரு நடனக் கலைஞரும் தாங்கள் வைத்திருக்கும் குச்சிகளை தாங்களே அடித்துக் கொள்கின்றனர். பின்னர் மற்ற நடனக் ஒரு வட்டத்தில் நகர்ந்து உடலசைவின் மூலம் இந்த நடனத்தை ஆடுகின்றனர்.. இருப்பினும், திப்ரியின் இந்த வடிவம் முல்தான், பஹவல்பூர் மற்றும் பாக்கிஸ்தானின் வடமேற்கு பஞ்சாபில் பிரபலமான *தண்டராஸ்* எனப்படும் நடனத்தின் மற்றொரு பெயர் ஆகும்.
# திப்ரி நடனம் (பஞ்சாப்)

## பவன் தேவதாசி

*“பவன் தேவதாசி”* என்பது இந்து கடவுளான வாமனனுக்கு அர்ப்பணிக்கப்பட்ட ஒரு திருவிழா. பத்ராவின் சந்திர மாதத்தில் இந்த விழா நடைபெறுகிறது. 2000 ஆம் ஆண்டில் சிங் என்பவர் பின்வருமாறு எழுதுகிறார், "குஜராத்தின் தாண்டியாவின் உள்ளூர் வடிவமாக திப்ரி மற்றும் பாட்டியாலா மற்றும் அம்பாலா மாவட்டங்களின் சிறப்பியல்புகளைக் கொண்ட இது தனது பிரபலத்தை இழந்து வருகிறது.அதன் நிகழ்ச்சிகள் இப்போது பவன் தேவதாசி திருவிழா சந்தர்ப்பங்களோடு மட்டுப்படுத்தப்படுகின்றன. "சிங் (2000) கருத்துப்படி," பவன் தேவதாசி என்பது பாட்டியாலா மற்றும் அம்பாலா மாவட்டங்களில் மட்டுமே கொண்டாடப்படும் ஒரு உள்ளூர் விழா. வேறு எங்கும், மக்கள் அதை அறிந்திருக்க மாட்டார்கள். இப்போது, இந்த திருவிழாவின் போது மட்டுமே திப்ரி நடனம் ஆடப்படுகிறது. "பவன் தேவதாசி" என்பது விஷ்ணுவின் வெற்றியைக் கொண்டாடுவதாகும் என்று சிங் கூறுகிறார். திருவிழாக்களின் போது திப்ரி போட்டிகள் நடத்தப்படுகின்றன. நடனக் கலைஞர்கள் இரட்டைகளாக குச்சிகளைத் அடித்து கயிறுகளைகொண்டு ஒரு தாளத்தை உருவாக்கி ஆடுகிறார்கள்.
# அருமண் பேரியம் தாமிரம் ஆக்சைடு

**அருமண் பேரியம் தாமிரம் ஆக்சைடு** *(Rare-earth barium copper oxide)* என்பவை உயர்வெப்பநிலை மீக்கடத்து திறனை வெளிப்படுத்துவதற்காக அறியப்பட்ட வேதிச் சேர்மங்களின் குடும்பமாகும். இவற்றை ஆங்கிலச் சுருக்கு எழுத்து வடிவமாக ReBCO என்ற எழுத்துகளால் குறிப்பர்). பிற மீக்கடத்தும் பொருட்களைவிட அருமண் பேரியம் தாமிரம் ஆக்சைடு பொருட்கள் வலுவான காந்தப் புலங்களைத் தக்கவைக்கும் ஆற்றலைக் கொண்டுள்ளன. வலுவான காந்தப்புலமும் ஒப்பீட்டளவிலான அதிக மீக்கடத்து மாறுநிலை வெப்பநிலையும், எதிர்கால மலிவும் பலமும் கச்சிதமும் கொண்ட அணுக்கருப்பிணைவு அணு உலை போன்ற காந்தவியல் அயனியடக்க அணுக்கரு பிணைவு அணு உலைகளுக்கு இவற்றை முன்மொழிய வைத்துள்ளன. மிகவும் சுருக்கமான மற்றும் பொருளாதார கட்டுமானத்தை இது அனுமதிக்கிறது.
எந்தவோர் அருமண் தனிமத்தையும் இவ்வகை அணுக்கரு உலைகளில் பயன்படுத்த முடியும். குறிப்பாக இட்ரியம் இட்ரியம் பேரியம் தாமிர ஆக்சைடாகவும் (YBCO) , இலந்தனம் இலந்தனம் பேரியம் தாமிர ஆக்சைடாகவும் சமாரியம், நியோடிமியம், கடோலினியம் முதலானவை எடுத்துக்காட்டுகளாகும்.
# மரியா வாசிலியேவ்னா சிலோவா

**மரியா வாசிலியேவ்னா சிலோவா** *(Maria Vasilyevna Zhilova)* என்பவர் முதலாவது உருசிய தொழில்முறை வானியலாளர் ஆவார். இவரது காலம் 1870 முதல் 1934 வரையுள்ள காலமாகும். இவர் 1895 ஆம் ஆண்டு முதல் 1930 ஆம் ஆண்டு வரை புல்கோவோ வானாய்வகத்தில் வானியல் மற்றும் சுற்றுப்பாதை கணக்கீட்டாளராகப் பணியாற்றினார்.
வான இயக்கவியலில் பணியாற்றியதற்காக உருசிய வானியல் சங்கம் இவருக்கு 1905 ஆம் ஆண்டு ஒரு விருதை வழங்கி சிறப்பித்தது. இதேபோல வெள்ளி கிரகத்திலுள்ள கிண்ணக்குழியான சிலோவாவும் இவரது நினைவாகவே 1985 ஆம் ஆண்டு சூட்டப்பட்டது.  
"உருசிய அறிவியலில் மகளிர் முகங்கள் என்ற மையக்கருத்தோடு நடத்தப்பட்ட 2017 ஆம் ஆண்டு மாநாட்டில் விவாதிக்கப்பட்ட பெண்களில் மரியா வாசிலியேவ்னா சிலோவாவும் ஒருவர் என்பது குறிப்பிடத்தக்கது. இங்குதான் இவருக்கு முதல் தொழில்முறை பெண் வானியலாளர் என்ற சிறப்பு கிடைத்தது .
# மரியா வாசிலியேவ்னா சிலோவா

## தேர்ந்தெடுக்கப்பட்ட வெளியீடுகள்

-
# வில்லாளன் (2010 திரைப்படம்)

***வில்லாளன்*** என்பது 2010 இல் வெளிவந்த தமிழ்த் திரைப்படமாகும். இத்திரைப்படத்தினை வெற்றிவேல் மற்றும் சூரியன் இயக்கினர். இயக்குநர் வெற்றிவேல் முக்கிய கதாப்பாத்திரத்தில் நடித்தார். இவருடன் அஸ்மிதா, குரு ஆகியோர் நடித்திருந்தனர்.  
இத்திரைப்படம் 31 டிசம்பர் 2010 அன்று வெளியானது.
# வில்லாளன் (2010 திரைப்படம்)

## நடிகர்கள்

- வெற்றிவேல்
- அஷ்மிதா
- குரு
- ரஞ்ஜித்
- அஜய் ரத்னம்
- பாய்ஸ் ராஜான்
- சபீதா ஆனந்த்
- கே. ஆர். வத்சலா
# வில்லாளன் (2010 திரைப்படம்)

## தொழில்நுட்பக் கலைஞர்கள்

ஜெய். சம்பத் என்பவர் இத்திரைப்படத்திற்கு கதை எழுதி இணை தயாரிப்பாளராகவும் இருந்துள்ளார். ரவி ராகவ் இசையமைத்துள்ளார். சார்லஸ் ஆண்டனி ஒளிப்பதிவு செய்துள்ளார்.
# வார்ப்புரு:Graph:Chart/styles.css

/* */
/* Prevent overflow behavior in mobile skins. */
@media all and ( max-width: ) {
body.skin-minerva div.mw-graph {
min-width: auto !important;
max-width: 100%;
overflow-x: auto;
overflow-y: visible;
}
}  
.mw-graph-img {
width: inherit;
height: inherit;
}
# வெள்ளையாணி தேவி கோவில்

**வெள்ளையாணி தேவி கோவில்** என்பது கேரளா, திருவனந்தபுரத்திலுள்ள மிகவும் புகழ்பெற்ற கோவிலாகும்.
வெள்ளையாணி சந்திப்பிலிருந்து 1.5 கி.மீ.வில் அமைந்துள்ளது. இந்த கோயில் திருவாங்கூர் தேவஸ்தான வாரியத்தின் மேலாண்மையின் கீழ் உள்ளது கோவில் அமைப்பு பாரம்பரிய கலை வேலைகளுடன் ஒரு வெண்கலக் கூரை உள்ளது இவைகள் திராவிட கட்டிடக்கலையை கொண்டுள்ளதுகோவிலின் கிழக்கு மற்றும் வடக்கு கோபுரங்கள் தெய்வங்களின் சிலைகளால் வடிவமைக்கப்பட்டுள்ளது.
# வெள்ளையாணி தேவி கோவில்

## தெய்வங்கள்

இந்த கோவில் பத்திரகாளி தேவியை முதன்மை தெய்வமாகக் கொண்டுள்ளது.வேதங்களின் படி சிவனின் கோபத்தின் ஒரு வடிவமே காளிதேவியாகும். காளி தேவி வடக்கு நோக்கி அமைந்துள்ளது (வடக்கே நடை). சிலை உள்ளூர் மலையாள வார்த்தையில் 'திருமுடி' என்று அழைக்கப்படுகிறது. வெள்ளையாணி கோவிலில் உள்ள தேவியின் சிலை கேரள காளி கோயில்களின் சிலைகளில் மிகப்பெரியது. சிலை உயரமும் அகலமும் நான்கரை அடி. தூய தங்கம் மற்றும் விலைமதிப்பற்ற கற்கள் சிலையின் முன் தோற்றத்தை அலங்கரிக்கபட்டிருக்கிறது.  
பிற தெய்வங்களான சிவன், விநாயகர் மற்றும் நாகராசரும் வழிபடப்படுகிறது. இந்த கோவிலில் ஒரு சிறிய துணை கோவிலும் உள்ளது, அங்கு மற்றொரு தெய்வம் மாடன் தம்புரான் உள்ளது.
# வெள்ளையாணி தேவி கோவில்

## பூசை நேரம்

தினமும் மாலை 5.30 மணிக்கு கோயில் திறந்து இரவு 8.00 மணிக்கு மூடப்படும். ஞாயிறு, செவ்வாய் மற்றும் வெள்ளிக்கிழமைகளில், கோயில் மதியம் 12:30 மணி முதல் பிற்பகல் 2:00 மணி வரை திறந்திருக்கும், இதன் போது தேவிக்கு சிறப்பு பூஜைகள் செய்யப்படுகிறது.அனைத்து மலையாள மாதங்களின் முதல் நாளில், கோயில் காலை 5.30 மணிக்கு திறந்து காலை 8.00 மணிக்கு மூடப்படும்.
# வெள்ளையாணி தேவி கோவில்

## இவற்றையும் காண்க

- வெள்ளாயணி ஏரி
- சாக்தம்
# தில்லி சட்டமன்றத் தேர்தல், 2020

**2020 தில்லி சட்டமன்றத் தேர்தல்** (*Delhi Legislative Assembly election, 2020*) 7-ஆவது தில்லி சட்டமன்றத்திற்கான 70 உறுப்பினர்களைத் தேர்ந்தெடுப்பதற்காக 8 பெப்ரவரி 2020 அன்று நடைபெற்றது. 62.75% வாக்கு பதிவாகியுள்ளது. பெப்ரவரி 10 இல் முடிவுகள் அறிவிக்கப்பட்டன. 70 இடங்களில் ஆம் ஆத்மி கட்சி 67 இடங்களைக் கைப்பற்றி அறுதிப் பெரும்பான்மையைப் பெற்றது. முந்தைய டெல்லியில் நடந்த சட்டமன்றத் தேர்தலிலிருந்து 4.72% குறைவு, ஆனால் டெல்லியில் நடந்த 2019 இந்திய பொதுத் தேர்தலை விட 2% அதிகம். 2015 இல் தேர்ந்தெடுக்கப்பட்ட தற்போதைய சட்டமன்றத்தின் காலம் பிப்ரவரி 22, 2020 அன்று முடிவடைகிறது. அரவிந்த் கெஜ்ரிவால் தலைமையிலான ஆம் ஆத்மி கட்சி 62 இடங்களில் வெற்றி பெற்று ஆட்சி அமைக்கிறது.
# தில்லி சட்டமன்றத் தேர்தல், 2020

## தேர்தல் அட்டவணை

இந்திய தேர்தல் ஆணையம் 7-வது தில்லி சட்டமன்றத் தேர்தல் அட்டவணையை 6 சனவரி 2020 அன்று மாலை 3:35 மணிக்கு அறிவித்தது.
| அறிவிப்பு தேதி | 14 சனவரி 2020 |  |
| --- | --- | --- |
| வேட்புமனு தாக்கல் செய்யும் கடைசி நாள் | 21 சனவரி 2020 |  |
| வேட்புமனு ஆய்வு நாள் | 22 சனவரி 2020 |  |
| வேட்புமனு திரும்ப பெறுவதற்கான கடைசி நாள் | 24 சனவரி 2020 |  |
| வாக்கெடுப்பு நாள் | 8 பிப்ரவரி 2020 |  |
| வாக்குகளை எண்ணும் நாள் | 11 பிப்ரவரி 2020 | } |
# தில்லி சட்டமன்றத் தேர்தல், 2020

## கருத்துக் கணிப்புகள் மற்றும் ஆய்வுகள்

### கருத்துக் கணிப்புகள்

| ஆம் ஆத்மி | பாஜக | ஐ.என்.சி. | மற்றவைகள் |  |  |  |  |
| --- | --- | --- | --- | --- | --- | --- | --- |
| 5 ஜனவரி 2020 | செய்தி 24 | 48-53 | 15-20 | 0-2 | 0 | <span>**28-38**</span> |  |
| டிவி 9 பரத்வர்ஷ் | 48-60 | 10-20 | 0-2 | 0 | <span>**28-50**</span> |  |  |
| 6 ஜனவரி 2020 | ஏபிபி செய்தி - சிவோட்டர் | 59 | 8 | 3 | 0 | <span>**51**</span>  
<span></span> |  |
| IANS - CVoter | 53-64 | 03-13 | 0-6 | 0-0 | <span>**41-61**</span> |  |  |
| 25 ஜனவரி 2020 | நியூஸ்எக்ஸ்- போல்ஸ்ட்ராட் | 53-56 | 12-15 | 2-4 | 0-0 | <span>**38-44**</span> |  |
| 3 பிப்ரவரி 2020 | டைம்ஸ் நவ் - ஐபிஎஸ்ஓஎஸ் | 54-60 | 10-14 | 0-2 | 0 | <span>**40-50**</span>  
<span></span> |  |
| 4 பிப்ரவரி 2020 | கிராஃப்னைல் | 56 | 12 | 0-2 | 0 | <span>**44**</span> |  |
| 5 பிப்ரவரி 2020 | ஏபிபி செய்தி - சிவோட்டர் | 42-56 | 10-24 | 0-2 | 0 | <span>**18-46**</span>  
<span></span> | } |
# தில்லி சட்டமன்றத் தேர்தல், 2020

## கருத்துக் கணிப்புகள் மற்றும் ஆய்வுகள்

### வாக்குபதிவிற்க்கு பின் கருத்துகணிப்புகள்

8 பிப்ரவரி 2020 அன்று வாக்கு பதிவு முடிவடைந்த பின்னர் வெளியிட்ட கருத்துக் கணிப்புகள்.
| ஆம் ஆத்மி | பிஜேபி + | INC + | மற்றவைகள் |  |  |  |
| --- | --- | --- | --- | --- | --- | --- |
| 8 பிப்ரவரி 2020 | ஜான் கி பாத் | 55 | 15 | 0 | 0 | <span>**40**</span> |
| இந்தியா டுடே-ஆக்சிஸ் மை இந்தியா | 59-68 | 2-11 | 0 | 0 | <span>**48-66**</span> |  |
| டைம்ஸ் நவ் | 47 | 23 | 0 | 0 | <span>**24**</span> |  |
| செய்தி எக்ஸ்-நேதா | 55 | 14 | 1 | 0 | <span>**41**</span> |  |
| இந்தியா நியூஸ் நேஷன் | 55 | 14 | 1 | 0 | <span>**41**</span> |  |
| ஸ்பிக் மீடியா | 43 - 55 | 12 - 21 | 00 - 03 | 0 | <span>**31-34**</span> |  |
| ஏபிபி செய்தி - சிவோட்டர் | 51-65 | 3-17 | 0-2 | 0 | <span>**30-58**</span> |  |
| ஹமாரி யோஜனா | 55 - 60 | 10 - 15 | 00 | 00 | <span>**40-50**</span> |  |
# தில்லி சட்டமன்றத் தேர்தல், 2020

## பங்கேற்கும் கட்சிகள் மற்றும் கூட்டணிகள்

| மொத்தம் | } |  |  |
| --- | --- | --- | --- |
| எதுவுமில்லை | ஆம் ஆத்மி கட்சி | 70 | அரவிந்த் கெஜ்ரிவால் |
| NDA | பாரதிய ஜனதா கட்சி | 67 | அறிவிக்கப்படவில்லை |
| ஜனதா தளம் (யுனைடெட்) | 2 |  |  |
| லோக் ஜான்ஷக்தி கட்சி | 1 |  |  |
| யுபிஏ | இந்திய தேசிய காங்கிரஸ் | 66 | அறிவிக்கப்படவில்லை |
| ராஷ்டிரிய ஜனதா தளம் | 4 |  |  |
| எதுவுமில்லை | பகுஜன் சமாஜ் கட்சி | 70 | அறிவிக்கப்படவில்லை |
# தில்லி சட்டமன்றத் தேர்தல், 2020

## தேர்தல் முடிவு

| வாக்குகள் | % | ±% | போட்டியிட்டது | வென்றது | +/- | % |  |  |
| --- | --- | --- | --- | --- | --- | --- | --- | --- |
| எதுவுமில்லை | ஆம் ஆத்மி கட்சி | 4,974,522 | 53.57 | 0.73 | 70 | 62 | 5 | 88.57 |
| என்.டி.ஏ. | பாரதிய ஜனதா கட்சி | 3,575,430 | 38.51 | 6.21 | 67 | 8 | 5 | 11.43 |
| ஜனதா தளம் (யுனைடெட்) | 84,263 | 0.91 | 0.91 | 2 | 0 | 0 | 0 |  |
| லோக் ஜான்ஷக்தி கட்சி | 32,760 | 0.35 | 0.35 | 1 | 0 | 0 | 0 |  |
| யுபிஏ | இந்திய தேசிய காங்கிரஸ் | 395,924 | 4.26 | 5.44 | 66 | 0 | 0 |  |
| ராஷ்டிரிய ஜனதா தளம் | 3,463 | 0.04 | 0.04 | 4 | 0 | 0 | 0 |  |
| எதுவுமில்லை | பகுஜன் சமாஜ் கட்சி | 66,141 | 0.71 | 0.59 | 70 | 0 | 0 |  |
| நோட்டா | 43,108 | 0.46 |  |  |  |  |  |  |
# சுபாசு சோப்ரா

**சுபாசு சோப்ரா** (பிறப்பு 23 அக்டோபர் 1947) டெல்லியைச் சேர்ந்த ஒரு இந்திய அரசியல்வாதி. டெல்லி சட்டமன்ற உறுப்பினராக கல்காஜி சட்டமன்றத் தொகுதியிலிருந்து தாெடர்ந்து மூன்று முறை தேர்ந்தெடுக்கப்பட்டவர். டெல்லி மாநில காங்கிரஸ் கமிட்டியின் தலைவராக பணியாற்றியுள்ளார்.
# சுபாசு சோப்ரா

## சட்டமன்ற உறுப்பினராக

| 1998 - 2003 | தேர்ந்தெடுக்கப்பட்டார் 2 ஆவது தில்லி சட்டமன்ற இருந்து கல்காஜி |
| --- | --- |
| 2003 - 2008 | தேர்ந்தெடுக்கப்பட்டார் 3வது தில்லி சட்டமன்ற இருந்து கல்காஜி (2 ஆம் முறை) |
| 2008 - 2013 | தேர்ந்தெடுக்கப்பட்டார் 4வது தில்லி சட்டமன்ற இருந்து கல்காஜி (3 வது முறை) |
# ஜோசஃபா பிரான்சிஸ்கோ

**ஜோசஃபா "ஜிஜி" பிரான்சிஸ்கோ (Josefa "Gigi" Francisco)** (பிறப்பு:1954 - இறப்பு: 2015 சூலை 22) பிலிப்பைன்சின் பாலின சமத்துவம் மற்றும் பெண்கள் உரிமைகளுக்கான வழக்கறிஞராக இருந்தார். ஏற்றத்தாழ்வைக் குறைக்க இவர் பல திட்டங்களுக்கு பங்களித்தார். பெண்களின் சமத்துவம் மற்றும் பெண்கள் உரிமைகள் பற்றிய பல அம்சங்களைப் பற்றி ஆராய்ச்சி செய்தார். இவர் பல்வேறு திட்டங்களில் ஐக்கிய நாட்டு அவையுடன் நெருக்கமாக பணியாற்றினார்.
# ஜோசஃபா பிரான்சிஸ்கோ

## தொழில்

தனது கற்பித்தல் மற்றும் எழுத்தின் மூலம், தொழில்நுட்ப அனுபவம், பார்வை மற்றும் சமூக இயக்கங்களை இளம் தலைமுறையினருக்கு அறிமுகப்படுத்தினார். இவர் 1998 முதல் 2002 வரை ஐ.எஸ்.ஐ.எஸ் என்ற சர்வதேச நிறுவனத்தில் உறுப்பினராக பணியாற்றினார். இந்த அமைப்பு சர்வதேச அளவில் பெண்கள் உரிமைகள் குறித்து செயல்படுகிறது. பின்னர், இவர் பெண்கள் மற்றும் பாலின நிறுவனத்தில் (WAGI) அமைப்பின் நிர்வாக இயக்குநராக சேர்ந்தார். இந்த அமைப்பு 3 ஆண்டுகளில் இருந்து பெண்கள் உரிமைகள் குறித்த பல்வேறு இணையவழி படிப்புகளை நடத்தி வருகிறது. இவர் ஒரு புதிய சகாப்தத்தில் பெண்களுக்கான மேம்பாட்டு மாற்றுகளுக்கான அமைப்பில் உறுப்பினராக இருந்தார். உலகளாவிய தெற்கு பிராந்தியத்திலிருந்து பெண்களின் குரல்களையும் முன்னோக்குகளையும் உலகிற்கு பரப்ப இந்த அமைப்பு செயல்படுகிறது. இவர் அமைப்பின் உலகளாவிய ஒருங்கிணைப்பாளராக பணியாற்றினார். ஜிஜி தலைமையில் ஐக்கிய நாடுகள் சபையும் பெண்களுக்கான மேம்பாட்டு மாற்றுகளுக்கான அமைப்பும் ஆசிய-பசிபிக் பிராந்தியத்தில் இணைந்து பணியாற்றின. இவர்களுக்கிடையேயான பணிகள் 2015 ஆம் ஆண்டில் *தி ஃபியூச்சர் தி ஆசியா பசிபிக் பெண்கள் வான்ட்* என்பதில் வெளியிடப்பட்டன.  
மிரியம் கல்லூரியில் சர்வதேச உறவுகள் துறையின் துறைத் தலைவராகவும் பணியாற்றினார். பெண்கள் தலைமையை மேம்படுத்துவதற்காக பணியாற்றினார். வறுமை, பாலினம், வளர்ச்சி மற்றும் பெண்ணிய இயக்கம் குறித்து இவர் முக்கியமான ஆராய்ச்சியையும் மேற்கொண்டார்.
# போகாலெட்ச் கெப்ரே

**போகாலெட்ச் போக் கெப்ரே (Bogaletch Boge Gebre)** ( போ-கே என்றும் உச்சரிக்கப்படுகிறார்) (பிறப்பு:1950 - இறப்பு: 2019 நவம்பர் 2) இவர் ஒரு எத்தியோப்பியன் விஞ்ஞானியும் மற்றும் சமூக ஆர்வலரும் ஆவார். 2010 ல், *தி இன்டிபென்டன்ட்* என்ற இதழ் இவரை "எத்தியோப்பியன் பெண்களில் கிளர்ச்சியைத் தொடங்கியவர்" என்று வகைப்படுத்தியது.  
இவரது சகோதரி ஃபிகிர்டே கெப்ரேவுடன் சேர்ந்து, கெப்ரே கெம்பட்டி மென்டி கெஸ்ஸிமா-டோப் (கெம்பட்டா பெண்கள் ஒன்றாக நிற்கிறார்கள்) என்றும் அழைக்கப்படும், எத்தியோப்பியாவின் கெம்பாட்டாவை தளமாகக் கொண்ட ஒரு உள்நாட்டு அரசு சாரா தொண்டு நிறுவனமான கே.எம்.ஜி எத்தியோப்பியாவை நிறுவினார். பெண் பிறப்புறுப்பு சிதைவு மற்றும் திருமணக் கடத்தல்களைத் தடுப்பது, இளம் பெண்களைக் கடத்தி பாலியல் பலாத்காரம் செய்வது போன்ற பல பகுதிகளில் பெண்களுக்கு சேவை செய்வதற்காக இந்த தொண்டு நிறுவனம் செயல்படுகிறது. எத்தியோப்பியாவின் பாரம்பரிய நடைமுறைகளுக்கான தேசிய குழுவின் கூற்றுப்படி, இத்தகைய நடைமுறைகள் 2003ஆம் ஆண்டு நிலவரப்படி நாட்டில் 69 சதவீதத் திருமணங்களுக்கு அடிப்படையாக இருந்தன.
# போகாலெட்ச் கெப்ரே

## விருதுகள்

இந்த அமைப்பு கெம்பட்டாவில் மணப்பெண் கடத்தல் விகிதத்தை 90 சதவீதத்திற்கும் கீழே குறைந்துள்ளதாக *தி இன்டிபென்டன்ட்* இதழ் தெரிவித்துள்ளது. அதே நேரத்தில் பெண் பிறப்புறுப்பு சிதைவை 100 சதவீதத்திலிருந்து 3 சதவீதமாகக் குறைத்த பெருமைக்குரியது என்று *தி எகனாமிஸ்ட்* என்ற இதழ் குறிப்பிடுகிறது. 2005ஆம் ஆண்டில், கெப்ரேக்கு 2005 வடக்கு-தெற்கு பரிசு மற்றும் 2007இல் உலகளாவிய சுகாதாரம் மற்றும் மனித உரிமைகளுக்கான ஜொனாதன் மான் விருது போன்ற விருதுகள் வழங்கப்பட்டது. ஆப்பிரிக்காவின் வளர்ச்சியில் இவர் செய்த பங்களிப்பிற்காக, 2013 மே மாதத்தில் இவருக்கு கிங் பௌடவுன் சர்வதேச மேம்பாட்டு பரிசு வழங்கப்பட்டது.
# போகாலெட்ச் கெப்ரே

## பின்னணி

12 வயதில் பெண் பிறப்புறுப்பு சிதைவினால் பாதிக்கப்பட்ட கெப்ரே, தனது தந்தையால் முறையான கல்வி கற்க தடை செய்யப்பட்டார். ஆனால், ஒரு மிஷனரி பள்ளியில் சேர தனது வீட்டை விட்டு வெளியேறி அங்கு முறையான கல்வியைக் கற்றார். இறுதியில், 1946 ஆம் ஆண்டில் அமெரிக்காவின் செனட்டர் ஜே. வில்லியம் ஃபுல்பிரைட்டால் நிறுவப்பட்ட ஐக்கிய அமெரிக்க கலாச்சார பரிவர்த்தனை திட்டங்களில் ஒன்றான ஃபுல்பிரைட் உதவித்தொகையில் மாசசூசெட்ஸ் ஆம்ஹெர்ஸ்ட் பல்கலைக்கழகத்தில் சேருவதற்கு முன்பு ஜெருசலேமில் நுண்ணுயிரியல் பயின்றார். ஐக்கிய அமெரிக்காவில் இருந்தபோது, எத்தியோப்பியன் உயர்நிலைப் பள்ளிகள் மற்றும் பல்கலைக்கழகங்களில் மாணவர்கள் 26,000 டாலர் மதிப்புள்ள தொழில்நுட்ப புத்தகங்களைப் பெற்றனர்.